**Тұтынушыларға және өзге де мүдделі тұлғаларға 2018 жылғы**

**жылу энергиясын беру және бөлу реттеліп көрсетілетін қызметтерін ұсыну жөніндегі «Астана-Теплотранзит» АҚ-тың қызметі туралы**

**жыл сайынғы есеп**

«Астана-Теплотранзит» АҚ негізгі, реттелетін қызметі – жылу энергиясын беру және тарату.

2019 жылғы 1 қаңтардағы жағдай бойынша қызмет көрсетілетін жылу желілерінің жалпы ұзындығы 796 км трассаны құрады. Коммуналдық меншіктен мүлікті беруге және қаламыздың сол жақ жағалауындағы жылу магистралінің объектілерін (4-кірме және 5-кірме) пайдалануға беруге байланысты 2018 жылғы ұзындық 36 км немесе 5% ұлғайды, олардың құрылысы «Нұрлы жол» инфрақұрылымды дамытудың мемлекеттік бағдарламасын іске асыру шеңберінде жүзеге асырылады.

Жұмыс істеуге 14 айдау сорғы станциясы тартылды, олардың үшеуі кезекші персоналсыз автоматты режимде жұмыс істейді.

Кәсіпорында ірі көлемді бекітуші арматураны жөндеу, қалыпты бұйымдарды дайындау және оқшаулау жұмыстарын орындау бойынша заманауи жабдықтармен жабдықталған өндірістік цехтар бар.

**Инвестициялық бағдарлама**

Қазақстан Республикасы Ұлттық экономика министрлігі Табиғи монополияларды реттеу, бәсекелестікті және тұтынушылардың құқықтарын қорғау комитетінің Астана қаласы бойынша департаментінің бұйрығымен «Астана-Теплотранзит» АҚ-тың 983 761 мың теңге мөлшерінде 2018 жылға арналған инвестициялық бағдарламасы бекітілді. Орындалуы 101,1% құрады.

мың теңге

|  |  |  |  |  |
| --- | --- | --- | --- | --- |
| **Р/с №** | **Инвестициялар бағыты** | **Бекітілді** | **Факт** | **Ауытқу** |
| 1-бөлім | Жылу желілерін қайта жаңарту, жаңғырту | 781 349  (трассаның  6 160 қ.м.) | 795 880  (трассаның  6160 қ.м.) | 14 531  0 |
| 2-бөлім | Ескірген жабдықтарды ауыстыру және жаңа жабдықтарды сатып алу | 39 863  (17 бірл.) | 37 758  (17 бірл.) | -2 105  0 |
| 3-бөлім | Лицензиялық бағдарламаларды сатып алу | 6 965  (1 бірл.) | 6 965  (1 бірл.) | 0  0 |
| 4-бөлім | Құралдар мен жүйелерді сатып алу | 9 807  (6 бірл.) | 9 807  (6 бірл.) | 0  0 |
| 5-бөлім | Көлік және арнайы механизмдерді сатып алу | 145 777  (11 бірл.) | 144 437  (11 бірл.) | -1 341  0 |
|  | **БАРЛЫҒЫ:** | **983 761** | **994 846** | 1. **85** |

Бағдарламаны іске асыру жылу желілерін жаңғыртуға, қайта жаңартуға, кәсіпорынның активтерін жаңартуға, қолдауға, оның ішінде:

1. Жылу желілерін қайта жаңарту және жаңғырту – 795 880 мың теңге (құбырдың 12 320 қ.м.).
2. Ескірген жабдықтарды ауыстыру және жаңа жабдықты сатып алу – 37 758 мың теңге.
3. Лицензиялық бағдарламаларды сатып алу – 6 965 мың теңге.
4. Құралдар мен жүйелерді сатып алу – 9 807 мың теңге.
5. Көлік және арнайы механизмдерді сатып алу – 144 437 мың теңге.

Инвестициялық бағдарламаның, күрделі жөндеу бағдарламаларының орындалған іс-шараларының нәтижелері бойынша Қоғам қол жеткізді:

* + - жылу ысырабының 2,0 мың Гкал-ға төмендеуі, ол жылына 3 318 мың теңгеге дейін үнемдеуге мүмкіндік берді *(нормативтік-техникалық ысыраптардың бекітілген пайызында – 13,75%, ысыраптардың нақты пайызы 12,3% құрады);*
    - материалдарға пайдалану шығыстарын жылына 2 908 мың теңгеге төмендету;
    - арнайы техниканы жалға алу шығыстарын 3 738 мың теңгеге қысқарту;
    - табиғи тозуды 0,7% төмендету (57,1-ден 56,4 пайызға дейін);
    - технологиялық бұзушылықтардың болмауы (авариялар, I, II дәрежелі істен шығулар);
    - жылумен жабдықтау сапасына шағымдардың болмауы.

Бүгінгі күні Қоғам «Нұрлы жол» инфрақұрылымды дамытудың 2015-2019 жылдарға арналған мемлекеттік бағдарламасын жүзеге асыруда. Бұл бағдарлама 4, 5-кірменің жылумен жабдықтау объектілерін салуды көздейді.

2018 жылы «Нұрлы жол» бағдарламасын іске асыруға 73 072 мың теңге бағытталды.

**Қызметтің негізгі қаржы-экономикалық көрсеткіштері**

«Астана-Теплотранзит» АҚ 2016-2020 жылдардағы ұзақ мерзімді кезеңге арналған тарифтердің бекітілген шекті деңгейлері бойынша жұмыс істейді.

Есептік 2018 жылы жылу энергиясын беру және тарату тарифі:

* 2018 жылғы 1 қаңтардан бастап 30 маусымға дейін ҚҚС-сыз 1 Гкал үшін 1 131,39 теңге;
* 2018 жылғы 1 шілдеден 31 тамызға дейін ҚҚС-сыз 1 Гкал үшін 1 190,1 теңге;
* 2018 жылғы 1 қыркүйектен 31 желтоқсанға дейін ҚҚС-сыз 1 Гкал үшін 1 180,53 теңге құрады.

мың теңге

|  |  |  |  |  |
| --- | --- | --- | --- | --- |
| **Р/с**  **№** | **Атауы** | **Жоспар** | **Факт** | **Ауытқу** |
| **1** | **Кірістер, барлығы оның ішінде:** | **7 471 059** | **7 832 462** | **361 403** |
| - | негізгі қызмет | 7 113 111 | 7 463 639 | 350 528 |
| - | негізгі емес қызмет | 357 948 | 368 823 | 10 875 |
| **2** | **Шығыстар, барлығы оның ішінде:** | **7 776 035** | **7 768 360** | **-7 675** |
| - | негізгі қызмет | 7 551 191 | 7 529 730 | -21 461 |
| - | негізгі емес қызмет | 224 844 | 238 630 | 13 786 |
| **3** | **Салық салынғанға дейінгі пайда (залал)** | **-304 976** | **64 102** | **369 078** |
| - | негізгі қызмет | -438 080 | -66 091 | 371 989 |
| - | негізгі емес қызмет | 133 104 | 130 193 | -2 911 |
| **4** | Кейінге қалдырылған корпоративтік табыс салығы бойынша шығыстар |  | 6 358 | 6 358 |
| **5** | **Жиынтық пайда (шығын)** | **-304 976** | **57 744** | **362 720** |

2018 жылғы негізгі қызмет бойынша кірістер 7 464 639 мың теңгені құрады.

Қоғамның 2018 жылғы шығыстары 7 529 730 мың теңгені құрады, оның ішінде:

- еңбекке ақы төлеу – 1 687 201 тыс.тенге;

- нормативтік ысыраптар – 1 540 794 мың теңге;

- амортизация – 2 054 369 мың теңге

- салық төлемдері – 1 137 281 мың теңге;

- жылу, электр энергиясы – 439 787 мың теңге;

- материалдар, ЖЖМ – 277 679 мың теңге;

- күрделі жөндеу – 201 924 мың теңге;

- басқа шығыстар (объектілерді қорғау, арнайы киім, арнайы тағам, міндетті сақтандыру, кеңсе керек-жарақтары және өзге де шығындар)– 181 900 мың теңге;

- қарыз қаражаты бойынша сыйақы төлеуге арналған шығыстар – 8 797 мың теңге.

Негізгі қызмет бойынша қаржылық нәтиже 66 091 мың теңге залалды құрады.

Негізгі емес қызмет бойынша кірістер 368 823 мың теңгені, шығыстар 238630 мың теңгені, пайда 130 193 мың теңгені құрады.

Салық салынғаннан кейінгі кәсіпорынның қорытынды қаржылық нәтижесі – 57 744 мың теңге пайда.

**Жылу энергиясын беру және тарату қызметтерінің көлемі**

2018 жылдың қорытындысы бойынша көрсетілген қызметтер көлемі бекітілген тарифтік сметада 5 412 875 Гкал болған кезде, 6 478 032 Гкал құрады. Пайдалы босатудың 1 065157 Гкал-ға немесе 19,7 пайызға ұлғаюы жаңадан қосылатын тұтынушылардың жылу жүктемелерінің өсуімен және нақты климаттық жағдайлармен байланысты.

2017 жылғы көрсеткіштерге қарағанда 2018 жылы жылу энергиясын тасымалдау 1 010 476 Гкал немесе 18,5 пайызды құрады, бұл жаңа тұтынушыларға жылу энергиясын пайдалы босатудың ұлғаюымен және «Нұрлы Жол» бағдарламасы бойынша жаңа жылу желілерін пайдалануға берумен байланысты.

**Күрделі жөндеу**

2018 жылы Қоғам күрделі жөндеуді орындауға 201 924 мың теңге бағыттады.

Күрделі жөндеу шеңберінде келесі іс-шаралар өткізілді:

* 135 615 мың теңге сомасына құбырлардың 1 017 қ.м. ұзындықтағы магистральды желілерді күрделі жөндеу;
* 37 592 мың теңге сомасына құбырлардың 1 080 қ.м. ұзындықтағы таратушы желілерді күрделі жөндеу;
* 22 448 мың теңге сомасына ауданы 2 783 м2 құбырлардың жылу оқшаулауын қалпына келтіру;
* жылу желілерін күрделі жөндеуден кейін 6 269 мың теңге сомасына ауданы 1100 м2 асфальтты қалпына келтіру.

**Тарифтік сметаны орындау**

2018 жылғы тарифтік сметаны орындау нәтижелері бойынша нақты шығындардың бекітілгеннен асып кетуі мынадай баптар бойынша қалыптасты:

* **«Амортизация» -** жоспарда 1 233 901 мың теңге, нақты 2 032 873 мың теңгені құрады. 798 972 мың теңгеге немесе 64,8 пайызға артуы «Нұрлы жол» бағдарламасы бойынша салынған объектілерді пайдалануға берумен және Қоғам балансына Астана қаласының коммуналдық меншігінен объектілерді қабылдаумен байланысты. 2018 жылғы тарифтік сметада көзделген амортизациялық аударымдар инвестициялық бағдарламаны іске асыруға толық көлемде бағытталған.
* **«Шикізат және материалдар» -** жоспарда 203 851 мың теңге, нақты 216 436 мың теңгені құрады. Таратушы желілердің объектілерінде гидравликалық сынау кезінде анықталған қосымша жұмыс көлеміне байланысты 12 585 мың теңгеге немесе 6,2 пайызға артты**;**
* **«Нормативтік ысыраптар» -** жоспарда 1 411 103 мың теңге, нақты 1540 794 мың теңгені құрады. 129 691 мың теңгеге немесе 9,2% пайызға арту нормативтік техникалық ысыраптар көлемінің 40 310 Гкал-ға ұлғаюы есебінен болды, бұл климаттық жағдайларға байланысты. Нормативтік техникалық ысыраптардың пайызы 13,75 пайыздан 12,3 пайызға дейін төмендеді.
* **«Негізгі құралдарға қызмет көрсету, жөндеу» -** жоспарда 17 275 мың теңге, нақты шығыстар 19 464 мың теңгені (112,7%) құрады. Үй-жайларды (негізгі құралдарды) жинауға арналған шығыстар ескерілді).
* **«Өлшеу құралдарын, қорғаныс құралдарын тексеру, бригаданы жіберу» -** жоспарда 4 010 мың теңге, нақты шығыстар 4 373 мың теңгені (109%) құрады. Шығындар 363 мың теңгеге ұлғайды. Артық шығын бригаданы электр берілісінің желілеріне жіберу бойынша шығыстардың ұлғаюымен байланысты.
* **«Абаттандыруды қалпына келтіру (асфальт, кеспе тас, көгалды ауыстыру)» -** жоспарда 9 668 мың теңге, нақты шығыстар 9 839 мың теңгені (101,8%) құрады. Артық шығын абаттандыруға жататын ауданның ұлғаюымен байланысты.
* **«Көлік құралдарына техникалық қызмет көрсету» -** жоспарда 2 733 мың теңге, нақты шығындар 2 881 мың теңгені (105,4%) құрады. Артық шығын автокөліктің газбаллонды жабдығын қосымша жөндеумен байланысты
* **«Еңбек қауіпсіздігі және еңбекті қорғау» -** жоспарда 13 177 мың теңге, нақты шығыстар 13 922 мың теңгені (105,7%) құрады. Кадрлардың тұрақтамауы себебінен арнайы киім беру бойынша, тексеруге жататын қызметкерлер санының ұлғаюы есебінен міндетті медициналық тексеру бойынша артық шығын қалыптасты.
* **«Кадрларды даярлау» -** жоспарда 3 804 мың теңге, нақты шығыстар 3 923 мың теңгені (103,1%) құрады. 2019 жылға арналған мемлекеттік сатып алу туралы заңнамаға енгізілген өзгерістерге байланысты материалдық-техникалық жабдықтау және мемлекеттік сатып алу қызметінің бастығы мен 2 инженері қосымша оқытылды**.**
* **«Экология бойынша шығыстар» -** жоспарда 1 083 мың теңге, нақты шығыстар 1 098 мың теңгені (101,4%) құрады. Қорғасын аккумуляторларды кәдеге жарату бап бойынша 1,4% артық шығынға алып келді**.**

Үнемдеу келесі баптар бойынша қалыптасты:

* **«Энергия» -** жоспар бойынша 478 470 мың теңге, нақты шығындар 439 787 мың теңгені (91,9%) құрады. 38 683 мың теңге немесе 8,1% үнем 2018 жылдың 4-тоқсанында электр энергиясын тұтыну көлемінің 3 373 мың кВтсағатқа *(жоспар 18 014 мың кВтсағ, нақты 14 641 мың кВтсағ)* төмендеуі себебінен, гидравликалық режимдерді оңтайландыру есебінен сорғы станцияларының электр энергиясын тұтынуының төмендеуіне байланысты қалыптасты.

«Энергия» бабы бойынша үнем 11 085 мың теңге мөлшерінде инвестициялық бағдарламаны орындауға және 27 598 мың теңге мөлшерінде салық төлемдерін өтеуге бағытталды.

* **«Еңбекақы төлеу шығыстары» -** жоспарда 1 542 367 мың теңге, нақты шығыстар 1 516 805 мың теңге (98,3%) құрады. 25 562 мың теңгеге шығындардың азаюы кадрлардың жинақталмауымен байланысты.
* **«ЖЖМ» -** жоспарда 61 392 мың теңге, нақты шығыстар 61 243 мың теңгені (99,8%) құрады. Рұқсат етілген 5% шегінде үнемдеу.
* **«Іссапар шығыстары» -** жоспарда 2 147 мың теңге, нақты шығыстар 1 974 мың теңгені (91,9%) құрады. Қоғам персоналын Астана қаласында оқыту нәтижесінде үнемдеу қалыптасты, осыған байланысты іссапар шығыстары қажет болмады. Үнемдеу салық төлемдерін төлеуге бағытталды.
* **«Қатты-тұрмыстық, құрылыс және өндірістік қалдықтарды көму» -** жоспарда 2 221 мың теңге, нақты шығыстар 2 107 мың теңге (95%) құрады. Өндірістік қалдықтарды көму көлемінің азаюына байланысты үнемдеу.
* **«Байланыс қызметтері» -** жоспарда 7 480 мың теңге, нақты шығындар 7 385 мың теңгені (99,7%) құрады. Үнем телеметрия және статистикалық IP мекенжай қызметтері бойынша тарифтік жоспарға көшуге, айына 200 теңгеден әрбір нөмірге бақылау лимитін белгілеуге, сондай-ақ қалааралық сөйлесулер бойынша шығыстарды оңтайландыруға байланысты қалыптасты.
* **«Сумен жабдықтау және кәріз қызметтері» -** жоспарда 25 107 мың теңге, нақты шығыстар 25 026 мың теңге (99,7%) құрады. Желтоқсан айында суды тұтынудың төмендеуіне байланысты үнемдеу.
* **«Ақпараттық қызмет көрсету» -** жоспарда 620 мың теңге, нақты шығыстар 608 мың теңгені (98%) құрады. Мерзімді баспасөздегі жарияланымдар санының қысқаруына байланысты үнемдеу.
* **«Кеңсе тауарлары» -** жоспарда 1 607 мың теңге, нақты шығыстар 1 559 мың теңгені (97%) құрады. Рұқсат етілген 5% шегінде үнемдеу.
* **«Кезең шығыстары» -** артық шығын 249 879 мың теңгені немесе «Нұрлы жол» бағдарламасы бойынша салынған объектілерді пайдалануға беруге байланысты салық төлемдері мен алымдар бойынша шығыстардың 248 415 мың теңгеге ұлғаюы есебінен 2,2 пайызды құрады.

**Тұтынушылармен жұмыс, ұсынылатын қызметтердің сапасы**

«Астана-Теплотранзит» АҚ жаңа технологияларды қолдана отырып, ұсынылатын қызметтердің сапасына, үдерістерді автоматтандыруға көп көңіл бөледі.

Есепті жылы технологиялық бұзушылықтар (авариялар, І, ІІ дәрежелі істен шығулар) тіркелген жоқ. Көрсетілетін қызметтің сапасына шағымдар түскен жоқ.

Қоғамның интернет-ресурсында тұтынушылар үшін қажетті барлық ақпарат орналастырылған: бекітілген тарифтік смета, инвестициялық бағдарлама, олардың орындалуы туралы есептер, жылдық қаржылық есептілік, жылу энергиясын беру және тарату бойынша кәсіпорынның қызметі туралы жыл сайынғы есеп, қаланың жылу желілерінің схема-картасы, жылу трассаларының ұзындығы, бос және қол жетімді қуаттардың болуы туралы мәліметтер, техникалық шарттар мен әзірлік паспортын алуға арналған құжаттар тізбесі, жылу желілерін сынау, істен ажырату және сығымдау бойынша хабарландырулар, жылыту маусымына дайындық бойынша ақпарат, жылыту маусымының басталуы мен аяқталуы туралы бұйрықтар және т.б.

Қызмет тұтынушыларымен кездесу үшін Қоғам есігі ашық, басшылық барлық қызықтыратын сұрақтарға жауап беруге дайын.

**Кәсіпорынның 2019 жылға келешегі**

Жылу энергиясын беру және тарату тарифінің 2019 жылғы 1 қаңтардан бастап 2019 жылғы 31 желтоқсанға дейін 1 256,76 теңге/Гкал-дан 1 125,39 теңге/Гкал-ға дейін төмендеуі Қазақстан Республикасы Ұлттық экономика министрлігі Табиғи монополияларды реттеу, бәсекелестікті және тұтынушылардың құқықтарын қорғау комитетінің Астана қаласы бойынша департаментінің 2018 жылғы 6 желтоқсандағы № 05-13/4274/3777 хатымен келісілді.

2019 жылы кәсіпорын инвестициялық бағдарламаны 1 617 072 мың теңге сомасында игеруді жоспарлап отыр. Инвестициялық бағдарламаны іске асыру шеңберінде ППУ-мен оқшауланған құбыр жүйелерін қолдана отырып, жылу желілерін қайта жаңарту, жаңғырту бойынша іс-шаралар, сондай-ақ қаланың жылумен жабдықтау объектілерін жарамды жағдайда ұстау үшін қажетті жабдықтар, арнайы механизмдер сатып алу көзделген.

«Нұрлы жол» инфрақұрылымды дамытудың мемлекеттік бағдарламасы бойынша 2019 жылға арналған инвестициялар сомасы 6 654 123 мың теңгені құрайды. Құбырдың 6 704 қ.м. салынады және №12 сорғы станциясының құрылысы басталады.

Күрделі жөндеу жүргізуге 200 000 мың теңге бағытталатын болады.

Сондай-ақ, көрсетілетін қызметтердің сенімділігін қамтамасыз ету және сапасын арттыру үшін алдағы 2019-2020 жылдардағы жылыту маусымына дайындық бойынша барлық қажетті іс-шаралар өткізілетін болады.